गणेशमान चारनाथ नगरपालिका
गणेशमान चारनाथ नगरपालिका नेपालको मध्यमाञ्चल विकास क्षेत्र अन्तर्गत जनकपुर अञ्चलमा पर्ने धनुषा जिल्लामा अवस्थित एक नगरपालिका हो। स्थानीय विकास मन्त्रालयले थप ६१ वटा नयाँ नगरपालिका थप्दा धनुषा जिल्लामा लबटोली, भरतपुर, बरमझिया र तल्लोगोदार गाउँ विकास समितिहरू लाई समेटेर गणेशमान चारनाथ नगरपालिका घोषणा गरिएको हो। गणेशमान चारनाथ नगरपालिकाको केन्द्रभने वीरेन्द्रबजार रहको छ। नगरपालिकाको घोषणा र क्षेत्रविस्तारसँगै मुलुकमा १ महानगरपालिका, ११ उपमहानगरपालिका, १ सय ७९ नगरपालिका र ३ हजार २ सय ७८ गाविस कायम भएका छन्। नयाँ नगरपालिका थपिएपछि नेपालको सहरी जनसङ्ख्याको प्रतिशत ३६ दशमलव ८ पुगेको मन्त्रालयले जनाएको छ।

जनसङ्ख्या
गणेशमान चारनाथ नगरपालिका लबटोली, भरतपुर, बरमझिया र तल्लोगोदार गाविसहरू मिलेर बनेको हो। त्यसैले राष्ट्रिय जनगणना २०६८ अनुसार लबटोली, भरतपुर, बरमझिया र तल्लोगोदार गाविसहरूको जनसङ्ख्यालाई जोड्दा गणेशमान चारनाथ नगरपालिकाको कूल जनसङ्ख्या ३४,७७० हुन्छ।

सन्दर्भ सामग्रीहरू

बाह्य कडीहरू
जिल्ला विकास समितिको कार्यालय, धनुषा

यो पनि हेर्नुहोस

धनुषा जिल्लाका ठाउँहरू
नेपालका नगरपालिकाहरू
नेपालका प्रमुख स्थानहरू
२०७१ मंसिर १६ मा घोषित नगरपालिकाहरू
नेपालका प्रधानमन्त्रीको नामबाट नामकरण गरिएका ठाउँहरू
मधेश प्रदेशका नगरपालिकाहरू